b"\n_START_ARTICLE_\nCasa al carrer de Sant Joan, 8\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge unifamiliar entre mitgeres de planta baixa i dos plantes pis amb semisoterrani i pati posterior. La fa\xc3\xa7ana, d'estil noucentista, presenta una composici\xc3\xb3 cl\xc3\xa0ssica i pr\xc3\xa0cticament sim\xc3\xa8trica amb dos eixos verticals. A la planta pis hi ha dues portes balconeres amb guardapols que donen acc\xc3\xa9s a un balc\xc3\xb3 corregut. Al segon pis hi ha dobles finestres amb arc de punt rod\xc3\xb3. Les baranes dels balcons i finestres s\xc3\xb3n de ferro forjat. La coberta \xc3\xa9s de teula \xc3\xa0rab a doble vessant amb el carener paral\xc2\xb7lel a la fa\xc3\xa7ana i t\xc3\xa9 un r\xc3\xa0fec sostingut per perm\xc3\xb2dols de fusta."